
PROOEMIUM. 

3  ecuh  ex  omnibus  conglomeratis  glandibus  longe 
amplissimum  est,  colore  subfusco  et  subrubro  in¬ 
signe,  in  regione  hypochondriaca  dextra,  quam 
implet,  partimque  in  epigastrica ;  et  in  foetu  ad 
hypochondriacam  sinistram  pertingit ;  ponitur. 

Superficies  jecoris  superior  convexa,  inferiorque 
inaequaliter  concava,  est;  peritoneo,  cujus  plicae  du¬ 
plices,  ligamenta  quibus  ad  corpus  adnectitur,  et 
loco  proprio  tenetur,  formant,  obducitur.  Jecur 
largissime  nervis,  vasis  sanguineis,  lymphaticisque, 
suppeditatur ;  fluidum  coloris  subviridis  et  sub- 

A 


*■ 


DE  ICTERO. 


2 

flavi,  saporisque  amari,  quod  vulgo  fel  vocatur, 
secernere  destinatur.  Hoc  fluidum  a  sanguine 
venoso  qui  ad  jecur  per  venam  portam  vehitur,  et 
omnibus  aliis  secretionibus  corporis  valde  dissi¬ 
mile  secernitur :  nam  hae  omnes  a  sanguine  ar¬ 
terioso  secernuntur. 

Tubuli  biliferi,  qui  majores  majoresque  fiunt, 
et  denique  unum  ductum  Hepaticum  vocatum, 
qui  mox  cum  ductu  vesicae  fellis  se  conjungit, 
ductumque  communem  choledochum,  a  quo  fel 
in  intestinum  duodenum  transmittitur,  constituit, 
formant,  bilem  a  sanguine  secretam  recipiunt. 
Fel  vi  ductuum  insita  contrahendi,  et  motibus 
diaphragmatis,  jecoris,  et  viscerum  vicinorum  in 
duodenum  propellitur,  ubi  generationem  chyli  a 
chymo  promovet,  etiamque  intestinis  stimulum 
necessarium,  quo  munera  eorum  rite  perfungun- 
tur,  dat.  Quando  bilis  in  ejus  transitu  in  cana¬ 
lem  alimentarium  impeditur,  fere  in  sanguinem 
intrat,  et  ad  superficiem  corporis  affertur,  tunc 
cutis  flava,  et  morbus  qui  Icterus  vocatur,  ad¬ 
sunt. 

Hic  morbus  variis  nominibus  apud  vetustos 
auctores  cognoscebatur;  a  Gliccis  propter 

flavedinem  cutis,  plumae  avis  ejus  nominis  similli¬ 
mam,  vocabatur  ;  Morbus  Aurigo ,  propter  colo¬ 
rem  aureum  ;  et  Morbus  Regius ,  a  Celso,  quod 
putabatur,  si  aegri  more  Regum  se  indulgebant  ci¬ 
to  sanarentur,  vocatur.  Sic  scribit : 

«  Per  omne  vero  tempus  utendum  est  exercita¬ 
tione,  frictione ;  si  hiems  est,  balneo  ;  si  aestas,  fri¬ 
gidis  natationibus.  Lecto  etiam,  et  conclavi  culti¬ 
ore,  lusu,  joco,  ludis,  lascivia,  per  quae  mens  exhila¬ 
retur  :  ob  quae  Regius  Morbus  dictus  videtur 


DEFINITIO  MORBI. 

Hic  morbus  in  Nosologia  celeberrimi  Cul- 
leni,  in  classe  Cachexiarum,  et  ordine  Impetigi¬ 
num,  ponitur  ;  et  sic  definitur  : 

Flavedo  cutis  et  oculorum;  faeces  albidae ;  uri¬ 
na  obscure  rubra  immissa,  colore  luteo  tingens 
Species  quinque  ab  eodem  auctore  innumerantur, 
scilicet.  Icterus  Calculosus ,  Spasmodicus ,  Hepa¬ 
ticus ,  Gravidarum ,  et  Infantum. 


*  Celsus  dc  Medicina. 

HISTORIA  MORBI. 

Icterus,  ut  a  celeberrimo  Heberdeno  ob¬ 
servatur,  inter  frequentissimos  jecoris  morbos,  et 
minime  periculosus,  est.  Tamen  attentionem  me¬ 
dicorum  optimo  jure  vindicat,  quoniam  nobis 
testantibus,  mors,  quamvis  omnes  conatus  virorum 
solertissimorum  adhibiti  sint,  persaepe  consecuta 
est. 

Icterus  mortales  sub  omni  coelo,  omni  aetate, 
in  temperamentis  aut  sexibus  variis,  corripit ;  ve¬ 
ro  senes  et  adulti  hoc  morbo  quam  infantes  vel 
adolescentes  saepius  affecti  sunt.  Foeminae,  prop¬ 
ter  vitam  sedentariam,  quam  homines,  Morbo  He- 
gio,  saepius  flavescunt.  Intemperati  magis  quam 
abstemii  Ictero  obnoxii  sunt.  Ii  qui,  literis,  ig¬ 
naviae  et  mentis  anxietati,  dediti  sunt,  quam  ala¬ 
cres  et  vividi,  saepius  morbo  arquato  afficiuntur ; 
et  temperamentum  corporis  melancholicum  ma¬ 
gis  quam  ullum  aliud. 

Icterus  tam  stricte  hereditarius,  quam  Phthisis 
pulmonalis,  Mania,  Scrofula,  aut  Podagra,  for- 

tasse  referri  non  potest.  Tamen  nullum  dubium 
mihi  videtur,  sed  morbus  apud  aliquas  gentes 
peculiaris  est;  ut  Morgagni  cujus  verba  se¬ 
quentia  testantur :  “  De  quindecem  tiliis  meis, 
cum  mox  a  partu  flavi  omnes,  et  nonnulli  etiam 
haud  ita  leviter  essent  facti,  cunctis  per  se  nullo 
prorsus  artis  auxilio,  paulatim  Icterus  solutus 
est*.” 

Icterus  interdum  subito  aegrum  invadit ;  sed 
aeger  saepius,  morbo  ineunte,  languore,  lassitudine, 
anorexia,  flatu,  aciditate  ventriculi,  et  symptoma¬ 
tibus  Dyspepsiae  aliis,  quae  vere  ostenduntur,  cibo 
non  bene  concocto,  corripitur.  Dolor  hypochon¬ 
drii  dextri  obtusus,  gravitatis  et  tensionis  sensus 
circa  praecordia,  et  interdum  cum  respiratione  dif¬ 
ficili  sentiuntur  ;  et  aeger  ad  inertiam  et  ignaviam 
maxime  pronus  est.  Brevi  tempore  tunica  adna- 
ta,  tempora,  et  ungues  croceo  colore,  obducuntur. 
Morbo  progrediente,  non  solum  cutis,  viscera  tho¬ 
racis  et  abdominis,  et  partes  jam  dictae  flavescunt ; 

sed  etiam  cerebrum,  cartilagines,  et  ossa  croceum 

( 

*  Morgagni  de  sedibus,  causis  Morborum,  Lib.  iii. 
Epist.  48.  Art.  60, 

colorem,  ut  Saunderius,  ab  incisis  Icterorum 
cadaveribus  testatur,  habent. 

Alvus-  plerumque  adstricta  est,  et  fseces  albi¬ 
dae,  durae,  argillaeque  similes  sunt,  neque  solitum 
foetorem  emittunt.  Urina  obscure  rubra  est,  et 
immissa  colore  luteo  tingens.  Cutis  interdum 
aret  et  prurit.  Lingua  crusta  aibida-fusca  ob¬ 
ducitur,  et  aeger  interdum  magna  siti  afficitur. 
Nausea  et  vomitus  saepe  urgent ;  singultus  et 
rigores  interdum  adsunt.  Pulsus,  nisi  signa  py- 
rexiae  adsint,  fere  naturalis,  sed  potius  mollis  et 
debilis,  est.  Si  pyrexia  sit,  tunc  validus  et  durus, 
sed  quando  calculus  per  ductum  in  intestinum 
transit,  pulsus  tardior  naturali,  ut  testatur  Saun- 

,  DERIUS,  fit*. 

Quando  Icterus,  calculo  biliario  in  ductu  com¬ 
muni  choledocho  inhaerenti,  oritur  ;  rigores  dorsi 
et  extremorum  inferiorum  adsunt,  dolores  acuti 
in  regione  jecoris  post  pastum  aucti,  et  ad  humo- 
*  res  intendentes,  sentiuntur.  Irritatio  corporis 
magna,  calor  cutis,  pulsus  celer,  sitis  magna,  lin¬ 
gua  albida,  vomitus,  et  urina  coloris  alti  subni- 


*  Saunders  on  the  Liver,  p.  228. 

grutn  lateritium  sedimentum  deponens,  aegrum 
saepe  afficiunt.  Lachrymae  et  saliva  flavescunt,  et 
omnia  amara  sapiuntur.  Quidam  scriptores  nar¬ 
rant,  omnia  luteo  colore  tincta,  bile  cum  humori^ 
bus  oculorum  mista,  quibusdam  Ictericis,  videri. 
Sanguis  ex  vena  incisa  missus  et  concretus  luteo 
colore  apparet,  et  omnes  aliae  secretiones  colore 
simili  imbutae  sunt ;  nisi  lac,  quod  bilis  expers 
est,  ut  Swientenius,  auctor  fide  dignus,  testa¬ 
tur. 

“  Vidi”  inquit  “  Ictericam  mulierem  cui  fa¬ 
cies  et  totum  pectus  saturata  flavedine  tingeban¬ 
tur,  reliquae  corporis  partes  non,  infans  quem  lac¬ 
tabat,  non  repudiavit  ubera  materna,  et  lac  in¬ 
veni  albi  coloris,  absque  ulla  amaritie*,”  et  de 
hac  re  clarus  Heberdenus  certiores  nos  facit. 

Vidi”  inquit  “  foeminam  quae  Ictero  laborabat 
sesquimensem,  et  per  totum  hoc  spatium  lactabat 
infantem  prosperrima,  ut  videbatur  valetudine ; 
atque  ipsa  milii  dixit,  lac  fuisse  coloris  naturalis  f. 


*  Swient.  Comment  de  Boerhaav.  Aphor.  Tom. 
iii.  p.  141, 

f  Heberdeni  Comment,  Cap.  i.  p.  210. 

Nonnulli  autem  de  hoc  aliter  sentiunt,  et  Ux« 
derwood  sic  scribit : 

“  Women  long  afflicted  with  Jaundice,  during 
any  part  of  their  pregnancy,  and  even  actually 
brought  to  hed  in  that  state,  do  not  affect  their 
children,  unless  they  also  suckle  them  ;  but  from 
striking  instances,  I  liave  found,  that  suckling 
in  that  state  is  capable  of  communica ting  the 
true  Jaundice  to  a  great  degree;  and  that  it  will 
not  be  cured,  but  by  the  recovery  of  the  suckling 
mother  or  nurse,  or  by  the  infant  being  weaned, 
as  well  as  properly  treated 

Quando  Icterus  faustus  terminat,  hypochondrii 
dextri  dolor,  et  gravitatis  tensionis  que  circa  prae¬ 
cordia  sensus,  decedunt.  Appetitus  et  digestio 
redeunt,  faeces  colorem  et  fcetorem  naturalem  re¬ 
cuperant,  et  facilius  evacuantur.  Urina  quanti¬ 
tate  majore  redditur,  et  immissa  colore  luteo 
tingere  cessat.  Oculi,  ungues,  et  cutis  colorem 
flavum  amittunt,  et  aeger  brevi  tempore  ad  sani¬ 
tatem  solitam  restituitur. 


*  Underwood  on  the  Diseases  of  Children,  vol.  i. 

Sed  quando  Icterus  diu  protrahitur,  hypochon¬ 
drii  dextri  dolor,  et  praecordiorum  tensio  et  gravi¬ 
tas  multo  augentur;  pulsus  frequentior  fit,  et 
corporis  universi  torpor  cum  debilitate  magna 
adest.  Color  flavus  paulatim  in  viridem  vel  ni¬ 
gerrimum,  unde  Icterus  vulgo  Niger  dicitur, 
abit,  vel,  ut  testatur  Celsus,  subalbidus  fit*. 
Petechiae  et  maculae  interdum  apparent.  Ulce¬ 
rationes  et  haemorrhagiae,  cum  sudoribus  viscidis 
et  gelidis  ex  variis  corporis  partibus,  erumpunt. 
Faeces  et  urina  fuscae  et  subnigrae  sunt ;  et  aeger 
odorem  tetrum  exhalat ;  ascites  saepe  supervenit ; 
et  brevi  tempore  mors  sequitur. 

CAUSAS  REMOTAS. 

V  ’  'f  •  t  '  ■■  ■  ■  ■  -  '  F  T  -  »  Jr  > 

Omnia,  quae  fellis  in  duodenum  cursum  im- 
dediunt,  icterum  producunt.  Omnes  animi  gra¬ 
ves  affectus,  ut  anxietas  et  moeror,  et  temperamen¬ 
tum  melancholicum,  homines  ad  Icterum  pronio- 

B 


*  Celsus  de  Medicina,  Lib.  iii.  p.  116. 

res  reddunt.  Viri,  literis  vel  vitae  sedentariae 
assueti,  morbo  regio  obnoxii  sunt.  Liquor  spiri- 
tuosus  liberius  adhibitus,  ductus  crassiores  et  an¬ 
gustiores  reddendo,  interdum  Ictero  originem 
praebet.  Uterus  gravidus  et  faeces  induratae  in 
colo  accumulatae,  ductum  communem  choledo¬ 
chum  sic  comprimunt,  ut  fel  in  duodenum  ex  eo 
non  fluat,  et  aliquando  Icterum  inducunt. 

Bilis,  coelo  calido,  et  febribus  remittenti¬ 
bus  ad  supra  modum  fluendum  saepe  excitatur ; 
tunc  pars  superflua  absorbetur,  Icterum  inter¬ 
dum  movet ;  sed  hac  causa  rarissime  est.  Mu¬ 
cus  viscidus  in  duodeno  collectus,  meconium,  quo 
alvus  infantum  haud  diu  natorum  induitur,  se¬ 
mina  acinorum,  et  hydatides  in  jecore  formatae, 
et  istinc  in  ductum  communem  descendentes,  ori¬ 
ficium  ductus  obturando,  Icterum  excitant.  Pars 
fellis  tenuis  interdum  in  vesica  ejusdem  absorpta, 
bilis  haec,  pici  liquidae  similis  fit ;  et  in  ductum 
communem  choledochum  transiens,  bilem  fluidam 
in  duodenum  ex  jecore  euntem  multum  prohibet : 
Icterus  interdum  hoc  modo  concitatur. 

Scirrhus  aut  jecoris,  pancreatis,  pylori,  vel 
viscerum  vicinorum  tumores,  ductum  hapaticum 

ita  comprimentes,  ut  fel  per  eum  transire  neque¬ 
at,  inflammatio  et  ossificatio  ductuum,  spasmus 
duodeni  orificium  comprimens,  vel  spasmus  duc¬ 
tuum  ipsorum,  casus  Icteri  interdum  praebent. 
Hi  ductus,  secundum  nonnullos  scriptores,  quia, 
fibrae  musculosae  tunicarum  earum,  in  statu  sano 
ab  anatomicis  nunquam  conspectae  fuerunt,  spas¬ 
mo  affici  non  possunt.  Sed,  quando  ductus,  cal¬ 
culo  per  longum  tempus  distenditur,  suae  fibrae 
musculosae  facile  visae  et  demonstratae  sunt*. 
Propter  magna  beneficia  ab  usu  opii,  balnei 
tepidi,  et  aliorum  antispasmodicorum,  in  vehe¬ 
mentibus  Icteri  paroxysmis  obtenta ;  nulla  dubi¬ 
tatio  de  Ictero,  per  spasmum  ductus  communis,  in¬ 
terdum  oriente,  mihi  videtur.  Icterus  actione 
aliquorum  venenorum,  emeticorum,  et  catharti- 
corum  violente,  et  morsu  canis  rabidi,  et  serpen- 
tum  oriens,  interdum  refertur. 

Quando  bilis  in  vesica  fellis  aliquamdiu  inhaeret, 
tenuibus  partibus  resorptis,  non  raro  in  calculum 
convertitur;  sed  interdum  calculus  bile  expers 
invenitur.  Calculi,  in  poris  biliariis  et  substan- 


*  Praelectionibus  Dris  Monro. 

tia  jecoris  parenchymatosa,  detecti  sunt;  sed  in 
vesica  fellis,  et  ductibus  hepaticis,  multo  frequen¬ 
tius  adsunt.  Hae  concretiones,  sectione  cadave¬ 
rum,  in  vesica  fellis  apud  aegrum  qui  Ictero  af¬ 
fectus  nunquam  cognitus  erat,  saepe  inventae  sunt. 
Sed  quando  calculus,  quacumque  actione  corporis 
vehementi,  ut  vomitu,  tussi,  sternutatione,  vel 
saltatione,  e  vesica  fellis  in  ductum  communem 
choledochum  propellitur,  et  cursus  hilis  in  duode¬ 
num  sic  prohibetur ;  Icterus  brevi  apparet.  Haec 
affectio  calculo  quam  ulla  alia  causa  frequentius 
oritur. 

Calculi  biliarii,  figura,  numero,  mole  et  colore 
plurimum  variant.  Quando  calculi  plures  in  ve¬ 
sica  fellis  simul  sunt,  saepissime  asperi  et  polygo¬ 
nii  ;  sed  cum  solitarii,  plerique  ovales  et  rotundi, 
cum  superficie  laevi,  sunt.  Mille  et  plures  calcu¬ 
lorum,  alii,  vix  arenae,  et  alii  juglandis  magnitu¬ 
dine,  in  vesica  fellis  inventi  sunt ;  et  Hoctor 
Baillie  unum  ovi  gallinae  mole  vidit.  Quidam 
calculi,  coloris  subalbidi,  subfusci,  subnigri  vel 
nigerrimi,  inventi  fuerunt.  Structura  eorum  la¬ 
mella  ta  vel  striata  est ;  necnon  opaci  sunt,  inter¬ 
dum  ob  levitatem  supernatant.  Plerique  eorum 


DE  ICTERO. 


13 


saporem  amarum  habent,  calore  inflammantur  et 
liquescunt ;  ex  bile  spissata,  alcali  minerali,  et  vo¬ 
latili,  cum  resina,  et  parva  terra  calcaria,  et  mate¬ 
ria  inter  adipem  et  ceram  media,  Adipocera  no¬ 
minata,  constare,  videntur.  Adipocera  calore  in¬ 
flammat,  et  quasi  cera  liquescit ;  alcohole  et 
aethere  tepefactis,  oleo  terebinthinae  et  acido  ni- 
trico  solvitur  :  Potassa,  soda,  et  ammonia,  compo¬ 
sitionem  saponi  similem  ostendit.  Haec  substan¬ 
tia  in  quantitate  majore  vel  minore  in  calculis  hu¬ 
manis  continetur,  et  basem  plerorumque  formans 
videtur*.  Sed  quidam  calculi  bile  aut  adipocera 
non  compositi,  in  liquoribus  supra  relatis  insolu¬ 
biles,  qui  non  inflammantur,  sed  cadescunt,  et 
ad  prunas  rediguntur,  a  Doctore  Saundeus  in¬ 
venti  sunt.  Haec  species  ex  materiis  salinis  in 
felle  nunquam  detectis,  constat  f. 


*  Murray,  u  System  of  Chemistry,”  vol.  iv.  p.  595f 
f  Saunders  on  the  Liver,  p.  139. 

CAUSA  PROXIMA. 

Quidam  vetusti  auctores  fel  in  sanguine  jam 
formatum  existens,  et  jecur  more  mechanico  ad 
fel  a  sanguine  separandum  destinatum,  et  Icte¬ 
rum,  secretione  fellis  impedita,  orientem  puta¬ 
runt  ;  autem  de  hac  re  nihil  dicam  ;  nam  vesica 
fellis  inspectione  cadaverum  ictericorum,  bile 
praeter  naturam  turgida  saepe  reperta  est. 

Plerique  medici  bilem  in  circuitum  sanguinis 
delatam,  et  cum  eo  commixtam,  causam  Icteri 
proximam  esse  concedunt ;  tamen  per  quam  viam 
in  sanguinem  vehitur,  adhuc  lis  sub  judice  est. 
Quando  cursus  fellis  in  canalem  alimentarium 
impeditur,  vel  in  intestina  praeter  naturam  fluit, 
nullum  dubium  est  experimentis  celeberrimorum 
Doctorum  Monro  et  Saunders,  quin  fel  a  va¬ 
sis  lymphaticis  sorbeatur  ;  et  ad  ductum  thoraci¬ 
cum  vehatur,  et  ab  eo  in  circuitum  sanguinis 
transiens,  tali  modo  icterum  excitet.  Quidam 
fel  duplice  via  sanguinem  attingere  posse  putant ; 
Hallerus  celeberrimus  injectionem  subtilem 

in  ductum  hepaticum  immissam,  facile  etiam  in 
venas  hepaticas  intrare  comperit ;  et  Doctor 
Saunders  aquam  injectam  modo  eodem  faciliter 
a  venis,  pleno  in  rivo,  reddi.  Itaque,  bilem,  quan¬ 
do  cursus  regularis  impeditur,  facile  per  ductum 
hepaticum,  in  venas  hepaticas,  et  hinc  in  circui¬ 
tum  sanguinis  transituram  esse,  concludunt* 
Haec  experimenta  a  praeclaro  Monro  et  aliis,  sed 
non  eodem  eventu,  perfecta  fuere.  Cum  his  pu¬ 
to,  Icterum  rarissime,  si  unquam,  regurgitatione 
fellis  oriri  posse. 

DIAGNOSIS. 

Icterus,  signis  jam  recensitis  in  memoria  re¬ 
tentis,  cum  ullo  alio  morbo,  vix  confundi  po¬ 
test. 

Chlorosis  ab  Ictero  facile  distinguitur ;  nam  in 
Chlorosi,  oculi,  magis  quam  ulla  alia  pars  corpo¬ 
ris,  non  flavescunt,  urina  non  flava  est,  neque  im¬ 
missa  colore  luteo,  tingit ;  sed  potius  urina  pal~ 
lida  et  limpida  redditur  ;  neque,  ut  in  Ictero,  gra¬ 
vitatis  et  tensionis  sensus,  in  jecoris  regione  sen¬ 
titur  ;  et  foeminae  solae  chlorosi  obnoxiae  sunt. 

in  Febre  iNDiiE  Occidentalis  Flava,  py- 
rexia  typliodes,  cum  prostratione  virium  subita,  et 
delirio  adest ;  et  fel  in  primas  vias  potius  affluit 
quam  deficit;  quam  ob  rem  hic  morbus  ab  Ictero 
facile  distinguetur. 


PROGNOSIS. 

Icterus,  sicuti  multi  alii  morbi  plurimis  cau¬ 
sis  interdum  incognitis  oritur  :  idcirco  medici  de 
ejus  eventu  fiducialiter  praescire  aut  praenunciare 
saepe  non  possunt. 

Quando  Icterus,  adolescentibus  et  robustis, 
spasmo,  faecibus  induratis,  animi  affectibus,  gra¬ 
viditate,  meconio  infantum,  viscido  muco,  calcu¬ 
lis  biliariis,  vel  causis  quae  submoveri  possunt,  ori¬ 
tur  ;  et  ubi  neque  pyrexia,  neque  debilitas  mag¬ 
na  adest ;  prognosis  faustissima  est. 

Sed  quando  aeger  aetate  provectior  est ;  et  mor¬ 
bus  ossificatione  ductuum,  vitiis  jecoris  vel  visce¬ 
rum  circumjacentium  oritur  ;  sive  cum  ascite 
vel  ullo  alio  morbo  conjungitur ;  et  ubi  debilitas 

magna,  pulsus  celerrimus,  singultus  et  delirium 
adsunt,  prognosis  infaustissima  est. 

RATIO  SYMPTOMATUM, 

Color  cutis  et  oculorum  croceus,  bile  sangui¬ 
nis  sero  commista,  plane  oritur.  Oculi  quam  re» 
liquse  partes  non  priusquam  flavescunt ;  sed  cum 
hoc  evenit,  cum  prae  cajteris  albicent,  et  eviden¬ 
tius  sit,  cutis  pruritus  bile,  effusa,  nervosque 
irritante,  excitatur. 

Alvus  tarda,  deficiente  felle,  intestinis  solito 
stimulo  sic  privatis :  Nunc  faeces  albidae,  quia  fel 
colorem  flavum  eis  non  praebet,  sunt.  Nausea  et 
vomitus  in  hoc  morbo,  ab  consensu  ventriculi  et 
jecoris  per  nervos,  pendere  videntur.  Quando  Ic¬ 
terus  secretione  fellis  aucta  oritur,  vomitus  a  felle 
in  ventriculum  recepto  pendet. 

Urina,  luteo  colore,  sanguine  inquinato,  fit. 
Flavedo  lacrymarum  et  gustus  in  ore  amarus  r 
causa  eadem,  scilicet  a  bile  sero  sanguine  mixta, 
pendent. 

Languor,  Lassitudo,  Anorexia,  et  alia  cibi 
male  concocti  indicia. — Fel  concoctioni  perneces¬ 
sarium  est,  et  non  solum  intestinis  et  ventriculo, 
sed  etiam  reliquis  corporis  partibus  stimulum  est ; 
quando  defectus  fellis  in  intestinis  est,  lan¬ 
guescunt,  et  hic  torpor  cum  caeteris  corporis  par¬ 
tibus  communicatur ;  nunc  vitia  supra  dicta  ori¬ 
untur. 

Hypochondrii  dextri  tensio  et  dolor,  calculo 
in  ductu  manente,  nascuntur,  vel  hic  dolor  ad  ve¬ 
sicam  fellis  bile  turgidam,  ej usque  tunicas  disten¬ 
dentem,  vel  ad  fibrarum  moventium  rigiditatem, 
referendus  est. 

Cutis  subnigra  et  subfusca  est,  haemorrhagiae 
et  ulcerationes,  quae  sua  sponte  interdum  oriun¬ 
tur,  secretione  fellis  depravata,  vel  conditione  cor¬ 
poris  putrida,  nasci  videntur. 


RATIO  MEDENDI. 

Cum  Icterus  tot  causis  oriatur,  minime  miran¬ 
dum  est,  ut  medicamenta  plurima  et  inter  se  tam 
contraria  ad  eum  sanandum  adhibita  sint ;  et  ut 

interdum  sua  sponte,  nullis  medicamentis  assump¬ 
tis,  evanuerit.  Sed  ut  haec  saepe  incassum  adhi¬ 
bita  sint,  confitendum  est ;  nam  medici  semper 
curare  Icterum  non  possunt ;  aliquando  causam 
excitantem  nesciunt,  et  quando  noscitur,  saepe 
non  removenda  est. 

Consilia  ad  Icterum  curandum  sunt  : 

I.  Causam  excitantem,  si  fieri  potest,  tollere. 

II.  Indicia  acerbiora  allevare. 

1.  Calculi  biliarii  in  ductibus  inhaerentes,  causa 
excitans  froquentissima,  sunt ;  non  tantum  dolo¬ 
rem  magnum,  sed  etiam  inflammationem  ductuum 
vel  partium  circumjacentium,  cum  pyrexia,  indu¬ 
cunt.  Igitur  sanguis,  e  vena  brachii  missus,  pro  sig¬ 
norum  violentia,  et  viribus  aegri,  detrahendus  est ; 
nam  non  solum  ad  inflammationem  amovendam  ; 
sed  etiam  ad  spasmum  fibrarum  musculosarum 
ductuum  solvendum,  quem  irritatio  calculi  indux¬ 
isset,  prodest ;  sic  descensus  calculi  in  duodenum 
festinatur. 

Post  sanguis  detractionem,  medicamenta  ut 
sulpkas  magnesice ,  vel  phosphas  sodce ,  bene  aqua 
diluta,  ad  alvum  solvendam,  et  si  opus  sit,  iterum 
repetita,  adbibenda  sunt.  Itidem  multum  bene¬ 
ficium,  non  solum  ex  vesica,  aqua  tepida,  distensa, 
aut  laneis  ex  aqua  tepida  expressis,  sed  etiam 
ex  enemate  emolliente  copioso  injecto  interdum 
derivatur,  sic  rectum  et  colon  foventur,  et  spas¬ 
mus  haud  parum  solvitur.  Si,  postquam  haec 
usurpata  essent,  calculus  adhuc  in  duodenum  non 
transeat ;  aeger  haustum  tincturae  cum  opii  guttis 
quadraginta,  et  aetheris  sulphurici  drachmam 
unam  habeat,  et  in  balneum  calidum  descendat. 
Nam  nihil  promovet  descensum  calculi  expedi¬ 
tius,  opio  cum  balneo  calido,  aut  ad  dolorem  mi¬ 
tigandum,  irritationem  amovendam,  vel  spasmum 
solvendum,  melius  est ;  sed  si  vomitus  maxime 
urgeat,  enem  a  mucilaginosum  cum  tincturae  opii 
centum  guttis  injiciatur  maximo  cum  commodo. 

Emetica  interdum  ad  propellendum  calculum 
in  duodenum  adhibita  sunt,  et  modus  operandi, 
convulsivo  motu,  qui  tunc  cum  jecore  et  visceribus 
vicinis  communicatur,  oritur ;  hac  actione,  vesica 
fellis,  bile  turgida,  comprimitur  et  emulgitur,  cal- 

culus  in  intestinum  sic  demittitur.  Sed  emetica 
mitiora,  si  unquam  utenda  sint,  dosibus  parvis,  ut 
aliquid  nauseae  oriatur,  sumantur ;  nam  exem¬ 
pla,  ubi  vesica  fellis  bile  turgida,  vomitu  vehe- 

i 

menti,  rupta  fuit,  non  desunt.  Et  saepissime 
nausea  et  vomitus,  sua  sponte,  sine  ullo  beneficio, 
calculo  in  ductu  inhaerenti,  oriuntur. 

Cathartica,  quae  alvum  acerrime  stimulant, 
laudata  sunt.  Modus  operandi  emeticis  similis  ; 
etiamsi  quam  emetica,  tam  periculosa,  mihi  non 
videantur,  attamen  mala,  malis  per  haec  remedia 
orientibus,  haud  contraria  aliquoties  adsunt.  Si 
calculus,  propter  suam  molem,  remediis  jam  dictis 
infeliciter  adhibitis,  in  vesica  fellis  remaneat,  vel 
in  ductu  inhaerens  sit ;  medicinae  variae  ad  eum 
solvendum  adhibitae  sunt ;  sed  calculus,  etiamsi 
oleo  terebinthinae,  alcohole,  et  quibusdam  acidis 
extra  corpus  solvi  possit ;  tamen,  priusquam  haec 
per  canalem  alimentarium  et  sanguinis  circuitum 
transiissent,  et  contactu  calculi  fuissent,  nulla 
facultas  solvendi  remanebit. 

Quando  jecoris  vel  viscerum  vicinorum  durities, 
causa  Icteri  excitans  est ;  hydmrgyrus  ad  ota 

structionem  tollendam  optimus  est.  Idcirco  pi¬ 
lulae  hydrargyri,  vel  submuriatis  hydrargyri  gra¬ 
num  unum  cum  dimidio  grani  opii  conjunctum, 
omni  vespere  et  mane  exhibendae  sunt,  vel  un¬ 
guenti  hydrargyri  fortioris  drachma,  omni  vespere, 
et  interdum  mane  in  hypochondrio  dextro  infri- 
cenda  est,  et  usus  ejus,  donec  gingivae  et  glandu¬ 
lae  salivam  secernentes  afficiantur,  continuendus 
est ;  alvus  aloe  et  sapone  vel  medicamentis  ex  his 
compositis,  vel  salibus  mediis,  eodem  tempore  sol¬ 
venda  est. 

Cicuta  et  acidum  nitricum  ad  duritiem  emol¬ 
liendam,  multi  laudata  sunt.  Aquae  quaedam  mi¬ 
nerales,  ut  JBath  et  Cheltenham ,  quando  Icterus 
duritie  jecoris  oritur,  interdum  prosunt.  Elec- 
tricitas  et  gcilvanismus ,  quando  calculo  in  ductu 
inhaerenti,  aut  ductuum  torpore,  aut  jecoris  duritie 
oritur,  ad  Icterum  curandum  pollentia  dicuntur. 

Si  fel  viscidum,  vel  faeces  induratae,  Icterum  ex¬ 
citent  ;  cathartica,  ut  pulvis  j  alapae,  extractum 
Colocynthidis  compositum,  gamhogia,  vel  ulla 
alia  drastica  purgantia  aut  per  se  aut  submuriate 
hydrargyri  conjuncta,  quae  alvum  acriter  stimu- 

lant,  adhibenda  sunt ;  donec  faeces  accumulatas, 
vel  fel  viscidum  expulerint,  in  dosibus  plenis  re¬ 
petenda  sunt ;  brevi  Icterus  evenescet.  Si  Icte¬ 
rus  spasmo  ductuum  vel  duodeni  nitatur,  opium 
omnium  antispasmodicorum  potissimum,  et  reme¬ 
dia  ad  spasmum  calculo  orientem  solvendum  jam 
dicta,  adhibenda  sunt.  Quando  fel  praeter  naturam 
secretum,  Icterum  producit,  grana  pulveris  ipeea- 
cuanhae  viginti  ad  vomitum  ciendum,  et  protinus 
eatharticum  cum  granis  pulveris  j alapae  viginti  et 
cum  submuriatis  hydrargyri  granis  quinque  com¬ 
positum,  ad  alvum  solvendam  praescribenda  sunt. 
Si  graviditas,  aut  retentio  meconii  in  nascentibus 
Icterum  civerint,  medicamenta,  quae  alvum  le¬ 
niter  solvunt,  ut  magnesia,  folia  sennse,  pulvis  ra¬ 
dicis  rhei  palmati,  et  oleum  ricini,  optima  sunt, 
et  pro  re  nata  repetuntur. 

II.  Indicia  acerbiora,  epigastrii  dolor  et  tensio, 
nausea  et  vomitus,  «utis  pruritus,  et  alvus  tarda, 
sopienda  sunt. 

Opium,  balneum  tepidum,  fomenta,  et  omnia 
ad  calculum  expellendum,  et  spasmum  solvendum 

jam  dicta,  ad  dolorem  epigastrii  mitigandum  ad¬ 
hibeantur  ;  et  emplastrum  vesicatorii  meloes  am¬ 
plum,  quod  saepissime  prodest,  si  symptomata  ad¬ 
huc  urgeant,  regioni  epigastrii  et  jecoris  imponi 
debet.  Haustus  salinus  effervescens  ex  carbonate 
potassse  et  acido  ci trico,  saepe  nauseam  et  vomitum 
sedat.  Grana  oxidi  antimonii  cum  phosphate 
calcis  quinque,  vel  grana  pulveris  ipecacuanhae 
et  opii  decem,  et  omni  tertia  vel  quarta  hora  repe¬ 
tita,  ad  sudorem  eliciendum,  et  ad  pruritum  cutis 
levandum,  aegro  dentur,  vel  halitus  cutis  liber  et 
somnus  haustu  tincturae  opii  et  vini  tar tritis  an¬ 
timonii  producantur.  Alvus  tarda,  felle  defici¬ 
ente,  oritur ;  medicamenta,  ut  pulvis  rhei  palma¬ 
ti,  sales  mediae,  aloe  et  sapo,  ad  alvum  solvendam 
optima  sunt. 

Si  omnia  mala  indicia  his  auxiliis  sublata  sint, 
et  aeger  convalescat,  verumtamen,  ut  causae  prae- 
dispon entes,  excitantesque,  quanto  fieri  possit,  evi¬ 
tandae  sint,  exercitatio  corporis  lenis,  diaeta  idonea 
et  facilis  concoctu  cum  tonicis,  et  purgantia  lenia 
ad  alvum  solvendam,  adhibeantur. 


FINIS. 


